**KISKŐRÖS VÁROS POLGÁRMESTERE**

**ELŐTERJESZTÉS**

(A Képviselő-testület 2023. május 24-i ülésére)

**Tárgy: BESZÁMOLÓ KISKŐRÖS VÁROS 2022. ÉVI KÖLTSÉGVETÉSÉNEK TELJESÍTÉSÉRŐL**

**1. Jogszabályi háttér**

Kiskőrös Város Képviselő-testülete (továbbiakban: Képviselő-testület) a 2022. évi költségvetését a 3/2022. (II.24.) önk. rendeletében alkotta meg, amely az év közbeni rendeletmódosítással biztosította és rögzítette az önkormányzat és intézményei gazdálkodásának éves kereteit. A rendelet Kiskőrös Város Önkormányzata (továbbiakban: *Önkormányzat*) előirányzatain kívül a Kiskőrösi Polgármesteri Hivatal (továbbiakban: *Hivatal*), az Egészségügyi, Gyermekjóléti és Szociális Intézmény, a Kiskőrösi Óvodák, a Petőfi Sándor Városi Könyvtár, valamint a Petőfi Szülőház és Emlékmúzeum (továbbiakban: *Intézmények*) előirányzatait tartalmazza.

*Az államháztartásról* szóló 2011. évi CXCV. törvény (továbbiakban: Áht.) 87.§-a alapján *a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámolók alapján évente, az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást (zárszámadást) kell készíteni.*

Az Áht. 91. § (1) bekezdése alapján *a zárszámadási rendeletet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztést követő 30 napon belül, de legkésőbb a költségvetési évet követő 5. hónap utolsó napjáig hatályba lépjen*.

**2.** **Az önkormányzati feladatellátás általános értékelése**

A Képviselő-testület a 85/2019. határozatával döntött bölcsőde bővítéséről, a férőhelyek bővítése miatt nőtt a szakmai dolgozók létszáma 5 fővel.

Kiskőrös Város Képviselő-testülete a 35/2020. képviselő-testületi határozatával döntött, hogy támogatási szerződést köt intézmény üzemeltetési közfeladatok ellátása tárgyában a KŐRÖSSZOLG Nonprofit Kft.-vel (továbbiakban: Kft.) 2020. július 1. napjától 2025. június 30. napjáig terjedő öt év határozott időtartamra. A 71/2022. Képviselő-testületi határozatnak megfelelően 2022. augusztus 1. napjától a Kft. végzi teljes körűen a János Vitéz Látogató Központban az üzemeltetési feladatok ellátását is. A csapadékcsatorna hálózat üzemeltetés 2022. július 27. napjától került átadásra a 70/2022. Képviselő-testületi határozatnak megfelelően.

A Képviselő-testület a 92/2022. határozatával takarékossági intézkedéseket vezetett be az önkormányzati intézményeket, épületeket érintően, hiszen a világgazdaságban zajló gazdasági folyamatok eredményeképpen az energiaárak hatalmas emelkedésen mentek keresztül.

A sporttelep üzemeltetésével kapcsolatos feladatok ellátására a Képviselő-testület a 114/2022. határozatával a megbízási-üzemeltetési szerződést meghosszabbította a 2023. évre 8 millió Ft értékben a Kiskőrösi Labdarúgó Clubbal.

A feladatellátásban egyéb változások nem történtek.

A könyvviteli feladatok irányításáért, vezetéséért felelős személy nyilvános adatai:

* Név: Opauszki Mónika
* Lakóhely: 6200 Kiskőrös, Rákóczi utca 108
* Regisztrációs szám: 169047

**3. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket**

Az *Önkormányzat* nettósított összes tárgyévi bevétele: **4.417.087.545** Ft, ebből a költségvetési bevétel **3.442.714.996** Ft; a finanszírozási bevételek **974.372.549** Ft (részletesen a zárszámadásról szóló rendelet-tervezet 3. és a 4. mellékletekben).

A teljesített költségvetési bevételek legnagyobb hányada az önkormányzatok működési támogatásai (B11) 1.392 millió Ft, amely a teljesített költségvetési bevételek 40,4 %-a. A köznevelési, kulturális, szociális, gyermekjóléti és gyermekétkeztetési feladatok, a *Hivatal* feladatellátásához nyújtott támogatás. Az iparűzési adó mérték csökkentése miatti bevételkieséshez nyújtott állami támogatás összege 185,5 millió Ft.


A teljesített költségvetési bevételek 2. legnagyobb hányada, 25,57 %-a a közhatalmi bevételek (B3) között az adóbevétel (880 millió Ft).

A 2021. évi teljesítéshez képest 125,3 millió Ft-tal több, a teljesített

- iparűzési adó 796,4 millió Ft, ez 129,9 millió Ft-tal több,

- magánszemélyek kommunális adója 69,5 millió Ft, ez 9,8 millió Ft-tal kevesebb,

- idegenforgalmi adó 8,9 millió Ft, ez 5,2 millió Ft-tal több.



481 millió Ft egyéb felhalmozási célú támogatás államháztartáson belülről (B2) érkezett (az összes költségvetési bevétel 14 %-a – 3. legnagyobb hányad), az alábbi legfontosabb projektekkel összefüggésben:

1. TOP-4.3.1-15 - Leromlott városi területek rehabilitációja 227,5 millió Ft,

2. Városi Sporttelep fejlesztés 225,7 millió Ft,

Egyéb működési célú támogatások (B16) 255 millió Ft-ban érkeztek államháztartáson belülről többek között az alábbi projektek, feladatok végrehajtásához:

1. NEAK támogatás 77 millió Ft,
2. TOP-5.2.1-15 Társadalmi együttműködés erősítését szolgáló

helyi szintű komplex programok 47,4 millió Ft,

1. Egészségfejlesztési Iroda fenntartása 24,1 millió Ft,
2. TOP-5.1.2-16 - „Helyi foglalkoztatási együttműködések” 14,3 millió Ft,
3. TOP-4.3.1-15 - Leromlott városi területek rehabilitációja 7 millió Ft.

Működési bevételek (B4) teljesítése 247,2 millió Ft, itt teljesülnek a bérbeadásból, gyermekétkeztetésből, származó bevételek, idősek otthonában fizetett ellátási díjak, kamat bevételek.

Felhalmozási bevételek (B5) teljesítése 20,5 millió Ft, ezek az ingatlanértékesítések.

Működési célú átvett pénzeszközök (B6) teljesítése 41,4 millió Ft, amelyből 16,4 millió Ft a Kőrösszolg Kft 2021. évi elszámolása, 22,5 millió Ft Kiskőrösi fürdő fejlesztéséhez érkezett.

**4. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)**

Az *Önkormányzat* nettósított összes tárgyévi kiadása: **3.720.183.714** Ft, ebből a költségvetési kiadás: **3.603.146.702 Ft**, a finanszírozási kiadások **117.037.012** Ft (részletesen a zárszámadásról szóló rendelet-tervezet 5. mellékletben).

A teljesített **költségvetési működési** kiadások (az összes költségvetési kiadás 76,8%-a) legnagyobb hányada, 40,22%-a (1,1 milliárd Ft) a dologi kiadások, a legfontosabbak:

- gyermekétkeztetés 194,8 millió Ft,

- *Intézmények* működésével kapcsolatos kiadások 145,2 millió Ft,

- vagyon, épületek fenntartása, karbantartása 130 millió Ft,

- EFOP-1.5.3-16 - Együtt a szebb jövőért 99,8 millió Ft,

- 2022. évi városi rendezvények teljes körű lebonyolítása 76 millió Ft,

- közvilágítás 64 millió Ft,

- utak karbantartása, fenntartása 43,2 millió Ft,

- közművelődési tevékenység 35,2 millió Ft,

- hitelek kamatkiadásai 34,2 millió Ft,

- TOP -1.1.1-16 Ipari parkok, iparterületek fejlesztése 30,9 millió Ft,

- TOP-3.1.1-16 - Kerékpárút hálózat fejlesztés Kiskőrös és Tabdi települések között 24,7 millió Ft,

- TOP-1.4.1-19 - Bölcsődei férőhelyek kialakítása, bővítése 23 millió Ft,

- TOP-4.3.1-15 - Leromlott városi területek rehabilitációja 20,5 millió Ft

A teljesített **költségvetési működési** kiadások 37,9%-a személyi jellegű juttatás és ehhez kapcsolódó munkaadót terhelő járulék összesen 1 milliárd Ft, amelynek legnagyobb része – 70,4%-a – az *Intézmények* 141 fő közalkalmazottak részére teljesített kifizetések.

Alapítványi támogatások:

* Kiskőrös Városért Alapítvány: 800.000 Ft, - Kiskőrösi Vízisport Alapítvány: 650.000 Ft,
* HC Kiskőrös Alapítvány: 750.000 Ft, - Országos Mentőszolgálat Alapítvány: 200.000 Ft.

A teljesített **beruházási és felújítási** kiadások (az összes költségvetési kiadás 23,2%-a) teljesítése 835 millió Ft (részletesen a zárszámadásról szóló rendelet-tervezet 6. mellékletben).

A legfontosabb beruházások, felújítások teljesített kiadásai: millió Ft-ban

|  |  |
| --- | --- |
| Városi Sporttelep fejlesztés | 161,7 |
| TOP -1.1.1-16 Ipari parkok, iparterületek fejlesztése | 90,7 |
| TOP-1.4.1-19 - Bölcsődei férőhelyek kialakítása, bővítése | 87,7 |
| Pátria - ingatlan vásárlás | 80 |
| TOP-4.3.1-15 - Leromlott városi területek rehabilitációja | 64,4 |
| Befejezett víziközmű, ivóvízkút bekötése | 63 |
| Kossuth utca 41. | 31,3 |

Kutatás és kísérleti fejlesztéssel kapcsolatban 2022-ben kiadása nem volt az *Önkormányzatnak*.

**5. Vis maior feladatok**

Vis maior feladatokra sem bevételt, sem kiadást nem terveztünk, teljesítés sem történt.


**6. Pénzmaradványok változásának tartalma és okai**

Az *Önkormányzat* összes maradványa (intézményenként a zárszámadásról szóló rendelet-tervezet 11. mellékletben) az előző évihez képest 232,7 millió Ft-tal kevesebb:

2022. évi: 696.903.831 Ft 2021. évi : 929.594.352 Ft

A 2022. évi teljesített költségvetési bevétel összesen (3,443 milliárd Ft) minimálisan (84 millió Ft-tal) kevesebb, mint a 2021. évi teljesített költségvetési bevétel összesen (3,527 milliárd Ft), ezzel szemben a 2022. évi teljesített költségvetési kiadás összesen (3,603 milliárd Ft) jelentős mértékben (401 millió Ft-tal) kevesebb, mint a 2021. évi teljesített költségvetési kiadások összesen (4,004 milliárd Ft).

A költségvetési egyenleg - hiány javult -477,2 millió Ft-ról -160,4 millió Ft-ra (rendelet-tervezet 2. melléklet). A finanszírozási bevételek nyújtottak fedezetet a költségvetési kiadások teljesítéséhez.



A maradványok felosztását a zárszámadásról szóló rendelet-tervezet 12. melléklete tartalmazza.

**7. Értékpapír- és hitelműveletek alakulása, a hitel-állomány változásának tartalma, okai**

Az *Önkormányzat*, a *Hivatal*, az *Intézmények*, valamint Nemzetiségi Önkormányzatok számlavezető pénzintézete a 12/2020. (VI.3.) sz. Polgármesteri határozat alapján a K&H Bank Zrt., 1095 Budapest, Lechner Ödön fasor 9..

Az *Önkormányzat* választott számlavezető pénzintézete 2014. július 1. napjától a K & H Bank Zrt.. Az *Önkormányzat* jelenleg 250 000 000 Ft folyószámlahitel-kerettel rendelkezik ugyanezen határozatnak megfelelően. Ezen határozat alapján - a *katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény 46. § (4) bekezdésben foglalt felhatalmazás alapján - a polgármester 3 éves határozott időtartamra - 2020.07.01. napjától 2023.06.30. napjáig - a bankszámlaszerződést és a 250.000.000 forint keretösszegű folyószámlahitel szerződést – likvid hitelként - a K&H Bank Zrt.-vel megkötötte. A hitel-keret a határozatnak megfelelően csak naptári éven belül áll az *Önkormányzat* rendelkezésére, minden naptári év december 31. napján feltöltésre kerül, majd a következő naptári év január első munkanapján ismételten megnyílik. A hitelkeretet az *Önkormányzat* 2022. évben nem vette igénybe, csak lehetőségként, tartalékul szolgált.

Az *Önkormányzat* 2022. január 1. napján rendelkezett *Magyarország gazdasági stabilitásáról* szóló 2011. évi CXCIV. törvény 8. § (2) bekezdésében meghatározott adósságot keletkeztető fejlesztési célú ügylettel.

Az *Önkormányzat* a Gst. 10. § (5) bekezdése szerinti fizetési kötelezettségbe beszámítandó megkötött adósságot keletkeztető ügylettel (Gst. 8. § (2) bekezdés a) pont) rendelkezik. A piaccsarnok vásárlás, felújítás céljára felvett 300 millió Ft és az LTP szerződésekkel fedezett közműfejlesztés megvalósítására felvett 80 millió Ft végtörlesztése 2022. I. félévében megtörtént.

A megkötött beruházási/fejlesztési hitelszerződés összege 920 millió Ft:

- 570 millió Ft új óvoda építéséhez (2/2017., 42/2017. és 88/2019. képv. test. hat., 1607/2017. (IX.5.) korm.hat., lejárata: 2027. augusztus 30.)

- 250 millió Ft kerékpárút megvalósításához (42/2019. és 89/2019. képv. test. hat.,1630/2019. (XI.8.) korm.hat., lejárata: 2029. november 29.),

- 100 millió Ft földesút aszfalt burkolattal történő ellátásához (42/2019. és 89/2019. képv. test. hat.,1630/2019. (XI.8.) korm.hat., lejárata: 2029. november 29.)

került felvételre.

A hitelszerződésekből

- az új óvoda építéséhez 273,8 millió Ft,

- a kerékpárút megvalósításához 181,6 millió Ft

- a földesút aszfalt burkolattal történő ellátásához 97,2 millió Ft

kölcsön igénybevétele történt meg. Egyik hitelcélhoz sem kerül lehívásra újabb összeg, a projektek megvalósítása befejeződött és a hitelek rendelkezésre tartási ideje is lejárt.

2022. december 31. napján a fennálló hitelállomány 379,95 millió Ft.

Az adósságot keletkeztető hitelügyletek alakulása a következő:



A megkötött hitelszerződésekhez kapcsolódóan az *Önkormányzat* rendelkezik „Szerződés ingatlant terhelő jelzálogjog alapításáról (több jogviszony biztosítására)” tárgyú szerződéssel, amelyben a Kiskőrös belterület hrsz. 2418 (természetben Kossuth Lajos u. 41.) ingatlan egyetemleges jelzálogjog valamint elidegenítési és terhelési tilalom alapításáról rendelkezik 580 millió Ft keretösszeg erejéig. Fedezet továbbá a lakosság által az *Önkormányzat*ra engedményezett lakás-előtakarékossági szerződéseken alapított követelést terhelő jelzálogjog 80 millió Ft tőkeösszeg és járulékai erejéig.

A *számvitelről* szóló 2000. évi C. törvény 60. §-ban foglaltak alapján szükséges elszámolni a mérlegfordulónapi értékeléshez kapcsolódóan a külföldi pénzértékre szóló eszközöket, kötelezettségeket. 2022. december 31. napján az *Önkormányzat*nak devizában sem eszköze, sem kötelezettsége nem volt.

Az *Önkormányzat* **pénzeszközeinek** változása (rendelet-tervezet 13. és 14. mellékletek C) pontjai) a következő:

- 2022.12.31.: 818.894.665,- Ft - 2021.12.31.: 1.016.966.139,- Ft.

Jelentős a csökkenés: 198 millió Ft, amely többségében a *Kincstáron kívüli számlákon* történt (záró érték: 380 millió Ft, a nyitó érték: 563 millió Ft).

A projektekhez rendelkezésre álló támogatások átmenetileg sem helyezhetők el semmilyen befektetésben.

A rendelkezésre álló felhalmozási forrás már a saját adóbevételekből működésre fel nem használt bevételekből származik.

**8. A vagyon alakulása**

**Az egyszerűsített mérleg-főösszege:**

2021.12.31. 15.295.830.178. – Ft

2022.12.31. 15.853.665.423. – Ft

**Növekedés 2022. évben: 557.835.245. – Ft**

**A Nemzeti vagyonba tartozó befektetett eszközök eszközcsoporton belül az Immateriális javak, és Tárgyi eszközök értékváltozása 2022. évben:**

**Az immateriális javak esetében** 2022. évben a bruttó értéket tekintve összességében 3.554 ezer forint összegű csökkenés jelentkezett. Nagyobb beruházás ez év folyamán nem történt.

Az immateriális eszközök nettó értékét a 2022. évben elszámolt értékcsökkenés 3 954 ezer forinttal változtatta.

2021. 12.31. 6.723.328. – Ft

2022.12.31 3.169.191. – Ft

**Csökkenés: 2022. évben: 3.554.137. – Ft**

**A tárgyi eszközök** nettó értéke esetében nagyobb mértékű növekedés jelentkezik,

2021. 12.31. 12.806.169.943. – Ft

2022.12.31. 13.514.089.128. – Ft

**Növekedés 2022. évben: 707.919.185. – Ft**

Térítésmentes átvétel hatására az ingatlanok értéke 490 117 ezer forinttal, míg az egyéb gépek, berendezések, felszerelések értéke 20 357 ezer forinttalemelkedett

Egyéb gépek, berendezések, felszerelések esetében a kiselejtezett eszközök bruttó értéke 3.957 ezer forint volt.

Az ingatlanok és tárgyi eszközök nettó értéke a 2022. évben az elszámolt értékcsökkenés következtében mindösszesen 533.815 ezer Ft-tal csökkent.

Az államháztartáson belül vagyonkezelésre átadott tárgyi eszközök bruttó értéke 1.345.869 ezer forintra csökkent, 6.604 ezer Ft értékű selejtezés miatt.

**Folyamatban lévő beruházások, felújítások** esetében is növekedés jelentkezik

2021.12.31. 453.688.101. – Ft

2022.12.31. 460.844.299. – Ft

**Növekedés 2021. évben: 7.156.198. – Ft**

**2022 – ben folyamatban lévő beruházások, felújítások**

|  |  |
| --- | --- |
| Beruházás megnevezés | Összeg |
| Befejezett víziközmű | 300 000 Ft |
| KEHOP-2.1.11-VIZIKÖZMŰ HÁLÓZATOK ÁTALAKÍTÁSA | 2 995 000 Ft |
| Kézilabda csarnok építése | 19 373 000 Ft |
| Petőfi Sétány, Petőfi Park, Magyarok Parkja | 7 900 000 Ft |
| TOP\_Plusz-1.1.1.-21 Helyi gazdaságfejlesztés | 1 150 000 Ft |
| TOP-1.1.1-16-BK1-2020-00029 IPARI TERÜLET FEJLESZTÉSE | 91 426 460 Ft |
| TOP-3.1.1-16 Kerékpárút Kiskőrös-Tabdi | 51 074 461 Ft |
| TOP-3.2.2-15 Biomassza erőmű | 8 719 250 Ft |
| TOP-4.3.1-15 - LEROMLOTT VÁROSI TERÜLETEK REHABILITÁCIÓJA | 73 147 749 Ft |
| Új hévízkút létesítése | 7 500 000 Ft |
| VÁROSI SPORTTELEP FEJLESZTÉSE | 166 730 315 Ft |
| **Önkormányzati beruházások** | **30 528 064 Ft** |
| **Mindösszesen:** | **460 844 299 Ft** |
|  |  |
| **Önkormányzati beruházások** | **30 528 064 Ft** |
| Camping szociális célú vizesblokk | 150 000 Ft |
| Földutakon vízhálózat bővítés 0442; 0438 hrsz | 310 000 Ft |
| KISKŐRÖS KÜLTERÜLET 0510/35 HRSZ ING. VÍZELLÁTÁSÁNAK VÍZJOGI ENG. TERVE | 200 000 Ft |
| KISKŐRÖSI TENISZKLUB FEJLESZTÉSE - ELŐZETES KONCEPCIÓTERV | 900 000 Ft |
| Kollégium épület - FŐZŐKONYHA FELÚJÍTÁS | 15 858 064 Ft |
| KÖZVILÁGÍTÁS KIVITELI ÉS ENGEDÉLYEZÉSI TERV - BUDAI NAGY ANTAL UTCA ÉS KŐRISFA UTCA KERESZTEZŐDÉSÉNÉL TERVEZETT GYALOGÁTKELŐHELY | 420 000 Ft |
| Külterület - mezőgazdasági hasznosítású föld | 6 000 000 Ft |
| Külterületi út - Diófa u. (1025m), 0526 hrsz | 1 870 000 Ft |
| Külterületi út - Mohácsi u. (410m), 0370 hrsz, | 1 510 000 Ft |
| Külterületi út - Seregélyesi u. (181m), 0243 hrsz, | 400 000 Ft |
| Mohácsi út vége (0370 hrsz) víz-és szennyvízbővítés | 290 000 Ft |
| Petőfi Sándor Műv.központ épület - Színházterem légtechnika megtervezése | 2 000 000 Ft |
| Zarándokház terv | 620 000 Ft |

**2022 – ben aktiválásra került nagyobb beruházások**

|  |  |
| --- | --- |
| **Beruházás megnevezés** | Összeg |
| **Könyvtár beruházások** | **6 038 981 Ft** |
| **Óvodai beruházások** | **6 664 635 Ft** |
| **EÜ beruházások** | **9 981 276 Ft** |
| **PH beruházások** | **10 895 475 Ft** |
| **NÉPI ÉPÍTÉSZETI PRG. - PETŐFI SZÜLŐHÁZ** | **14 877 000 Ft** |
| **Önk-i feladatell. 2021. Liget u. járdafelújítás** | **14 947 550 Ft** |
| **Út, járda, parkolóépítés** | **21 941 844 Ft** |
| **Befejezett víziközmű** | **39 009 904 Ft** |
| **KUBINYI PROGRAM 2020-\"HÉT ÉV\" PETŐFI ÁLLANDÓ KIÁLLÍTÁS** | **45 702 760 Ft** |
| **TOP-1.4.1-19 Bölcsődei férőhelyek kialakítása, bővítése** | **147 159 951 Ft** |
| **TOP-3.1.1-16 Kerékpárút Kiskőrös-Tabdi** | **345 905 311 Ft** |
| **Önkormányzati beruházások** | **147 527 288 Ft** |
| **Mindösszesen:** | **810 651 975 Ft** |

|  |  |
| --- | --- |
| **Önkormányzati beruházások** | **147 527 288 Ft** |
| BAXI Gázkazán Petőfi út 1-3. sz. | 2 346 870 Ft |
| Petőfi 200 emlékkapu | 2 548 730 Ft |
| Damjanich úti járda - felújítása 243 m2 | 4 563 200 Ft |
| NAPELEMES VILÁGÍTÁSI BERENDEZÉSEK TELEPÍTÉSE, 9 DB | 10 237 500 Ft |
| TŰZOLTÓ LAKTANYA SPORTPÁLYA ÉPÍTÉS - befejezetlenként átadott | 11 811 030 Ft |
| régi Hunyadi úti óvoda épület - Kiskőrös, 2418 hrsz. alatti ingatlan felújítása | 24 622 730 Ft |
| Pozsonyi u. 2 Pátria (3138/A/1) | 80 000 000 Ft |
| Egyéb Önkormányzati beruházások | 11 397 228 Ft |

Környezet védelmét közvetlenül szolgáló tárgyi eszközeink: Ft-ban

*Megnevezés: bruttó érték: tárgyévi ÉCS: halmozott ÉCS: nettó érték:*

Zajszintmérő: 138.072 0 138.072 0

Integráló

zajszintmérő: 372.500 0 372.500 0

tűmegsemmisítő 30.750 0 30.750 0

Veszélyes hulladék, környezetre káros anyag (tű, fecskendő, betegellátási hulladék) az Egészségügyi, Gyermekjóléti és Szociális Intézménynél keletkezett. Az anyagok elszállítását és megsemmisítését a SEPTOX Kft. végezte, a munka ellenértékeként 123.520 Ft került kifizetésre 2022. évben.

Állati tetemek elszállítását az ATEV Fehérjefeldolgozó Zrt. végzi, a szolgáltatásért a 2022. évben 3.360.702 Ft került kifizetésre.

Gazdasági társaságok, ahol 25%-os tulajdoni hányadot meghaladó részesedéssel bír az *Önkormányzat*:

Minősített többségi befolyás: Kőröskom Kft. 6200. Kiskőrös, Petőfi Sándor út 108.

100%-os részesedés, 25 millió Ft jegyzett tőke,

Kőrösszolg Kft. 6200. Kiskőrös, Petőfi Sándor út 108.

100 %-os részesedés, 6.700.000 Ft jegyzett tőke,

Kunság-Média Kft. 6200. Kiskőrös,

100%-os részesedés, 3.060.000 Ft jegyzett tőke.

**9. Számviteli politika**

Év közben az alábbi szabályzatok módosítása történt meg:

* 2022. január 01-i és 2022.december 01-i hatállyal a *Számviteli politika*,
* 2022. február 1-i és 2022. december 1-i hatállyal a *Pénz-és értékkezelési szabályzat*,
* 7 alkalommal a *Kiskőrös Város Polgármesterének és Jegyzőjének együttes utasítása a Polgármesteri Hivatal gazdálkodási szabályzatáról;*

A módosításokat elsősorban a külső szabályozók változása és a személyi változások indokolták.

**10. A zárszámadási rendelet 2023. évi költségvetésre gyakorolt hatásai**

A 2021. évben képződött maradvány összege a 2023. évi költségvetési rendeletbe már beépítésre került.

**11. Egyéb kimutatások**

Valamennyi költségvetési szerv vezetője nyilatkozatban értékelte saját költségvetési szerve belső kontrollrendszerét, (*a költségvetési szervek belső kontrollrendszeréről és belső ellenőrzésről* szóló 370/2011. (XII.31.) korm.rendelet 11. § (2a)), a vezetői nyilatkozatok az előterjesztés 1. mellékletét képezik.

Az **előirányzat-felhasználási terv teljesítését** a rendelet-tervezet 1. melléklete tartalmazza. Látható, hogy az önkormányzatok működési támogatásai (B11) havonta egyenlő részletben érkeznek; a közhatalmi bevételek az adófizetési kötelezettségek időpontjának megfelelően március és szeptember hónapokban a legnagyobb összegűek, a pályázatokhoz érkező támogatások (B16 és B2) a kifizetési kérelmekhez, a pályázatok fizikai megvalósításokhoz igazodnak. A személyi juttatások és a hozzájuk kapcsolódó járulékok havonta közel azonos összegben teljesültek; a dologi kiadások, beruházások és felújítások egyenletlensége a pályázatok megvalósítását követik.

A Magyar Államkincstár Önkormányzati Pénzügyi Szabályszerűségi Ellenőrzési Főosztálya 2022. július 1. napjától 2023. június 30. napjáig a 2022. évet érintően kincstári ellenőrzést hajtott végre.

2023. május 03-án megérkezett az ellenőrzési jelentés, amelyet az Áht. 91.§ (1) bekezdése értelmében a zárszámadási rendelet tervezettel együtt a képviselő-testület részére tájékoztatásul be kell nyújtani. A jelentés tervezet az előterjesztés 2. melléklete. Az Önkormányzat, a Hivatal és az Intézmények (tov.: vizsgált szervek) 2022. évi költségvetése teljesítését, a 2022. december 31-én fennálló vagyoni, pénzügyi helyzetet, valamint az ezen időponttal végződő év gazdálkodásának eredményét bemutató éves költségvetési beszámoló jelentős összegű hibát nem tartalmaz, az éves beszámoló a vizsgált szervek gazdálkodásáról megbízható és valós képet mutat.

A közbenső megállapítások alapján több esetben megfelelően intézkedett valamennyi vizsgált szerv. Ezek jellemzően jogszabály alapján kötelezően előírt szabályzatok, amelyek módosításra, elkészítésre kerültek; illetve zárlati feladatokkal kapcsolatos intézkedések.

A közbenső megállapítások alapján megkezdett intézkedések számvitel technikai intézkedések; például élelmiszer beszerzés könyvviteli nyilvántartása.

A közbenső megállapítások alapján meg nem kezdett intézkedések az érvényesítésre, pénzügyi ellenjegyzésre, utalványozásra; a gazdasági események könyvelésére vonatkoznak.

Az ellenőrzés javaslatainak megfelelően végzi a jövőben is a működését valamennyi vizsgált szerv.

Az Áht. 24.§ (4) bekezdés c) pontja és az *államháztartásról szóló törvény végrehajtásáról* szóló 368/2011. (XII.31.) korm.rendelet 28.§-a rendelkezéseit figyelembe véve a közvetett támogatások a 2022. évben az alábbiak:



A **normatív állami hozzájárulások, támogatások**:



Az Áht. 24.§ (4) bekezdés d) pontjának megfelelően a költségvetési évet követő három év tervezett bevételi és kiadási előirányzatai az alábbiak:



A következő három év terv adatai tervezése rendkívül bizonytalan, hiszen az adott év pályázati lehetőségei, a háború elhúzódása, annak hatásai nagymértékben befolyásolják a bevételek és kiadások alakulását. A 2023. év adatait *Kiskőrös Város 2023. évi költségvetéséről* szóló 2/2023. (II.23.) önk. rendelete tartalmazza, a 2024. és 2025. évek adatait a *Kiskőrös Város Önkormányzatának 2023. évi költségvetése* tárgyú előterjesztés tartalmazta.

A fentiek alapján javasolom, hogy a Képviselő-testület a Város 2022. évi költségvetésének teljesítéséről szóló beszámolót a rendelet-tervezetben foglaltaknak megfelelően fogadja el.

**Kiskőrös, 2023. május 16.**

**Domonyi László s.k.,**

**polgármester**

**Kiskőrös Város Önkormányzata**

**Képviselő-testületének**

**.../2023. (...) önkormányzati rendelete**

**az Önkormányzat 2022. évi zárszámadásáról**

(tervezet)

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete 30. § (5) bekezdésének b) pontjában biztosított véleményezési jogkörében eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Költségvetési, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**Rendelet hatálya**

**1. §**

A rendelet hatálya kiterjed Kiskőrös Város Önkormányzata, valamint az önkormányzat irányítása alá tartozó költségvetési szervekre.

**Főösszegek, teljesítések**

**2. §**

(1) A Képviselő-testület Kiskőrös Város Önkormányzata 2022. évi zárszámadását

*a)* 3.442.714.996 forint teljesített költségvetési bevétellel

*b)* 974.372.549 forint finanszírozási bevétellel

*c)* 3.603.146.702 forint teljesített költségvetési kiadással

*d)* 117.037.012 forint finanszírozási kiadással

*e)* 696.903.831 forint maradvánnyal

állapítja meg.

(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint állapítja meg.

**Kiadási előirányzatok**

**3. §**

(1) A Képviselő-testület a költségvetési kiadások teljesítését a finanszírozási kiadásokkal együtt 3.720.183.714 Ft-ban állapítja meg, az 5. melléklet szerinti részletezésben.

(2) A Képviselő-testület a felhalmozási célú kiadási előirányzatok teljesítését feladatonkénti és célonkénti bontásban 912.532.750 Ft-ban állapítja meg, a 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel állapítja meg.

**Pénzmaradvány jóváhagyása**

**4. §**

(1) A Képviselő-testület a 2022. évi maradványát 696.903.831 Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint állapítja meg.

(2) A Képviselő-testület a 2022. évi céltartalékok célonkénti maradványát a 7. mellékletben foglaltak szerint állapítja meg.

**Egyszerűsített beszámoló**

**5. §**

A Képviselő-testület az Önkormányzat 2022. december 31-i állapot szerinti

*a)* mérlegét a 14. mellékletben – előző időszak adatait a 13. mellékletben

*b)* eredménykimutatását a 17. mellékletben – az előző időszak adatait a 18. mellékletben

*c)* maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat

*a)* vagyonkimutatását a 13. mellékletben, 14. mellékletben, 15. mellékletben és 16. mellékletben

*b)* az eszközök értékvesztésének alakulását a 19. mellékletben

foglaltak szerint fogadja el.

**Követelések, kötelezettségek**

**7. §**

A Képviselő-testület

*a)* az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,

*b)* a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

*c)* az Önkormányzat adósságot keletkeztető fejlesztési céljait a 10. mellékletben

foglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetését követő napon lép hatályba.